Järgmine viga ei ole nii levinud kui eelmine ja nõuab hästi veidi tehnilisemat lähenemist, kuid sellega saab samuti igaüks hakkama kui vähegi soovib. Nimelt hoiavad mõned e-poed toote hindasid ostmise protsessi jooksul lehekülje enda peal ja kui inimene valib toote, siis saadab  kasutaja veebilehitseja koos toote tähisega ka hinna ning server loeb selle välja päringust ning ei kontrolli andmebaasist üle. Loomulikult ei hoita sellist väärtust lehekülje mõnes nähtavas tekstikastis, et igaüks seda muuta saaks, vaid hoitakse näiteks hidden tüüpi kastis. Seda tavakasutaja ei näe, kuid selle nägemiseks ja muudetavaks tegemiseks piisab näiteks mõnest tasuta firefoxi pluginast vms. Seejärel on seda sama lihtne muuta kui näiteks kogust. Ja jällegi saab kasutaja osta mõne 1000.- krooni väärtusega toote näiteks 1 krooni eest. Veel hiljaaegu oleks seda viisi kasutades saanud endale näiteks ajakirju ja ajalehti aastateks 1 krooni eest tellida.